ΓΡΑΠΤΗ ΕΡΩΤΗΣΗ E-2251/00

υποβολή: Lone Dybkjr (ELDR) προς την Επιτροπή

(7 Ιουλίου 2000)

Θέμα: Βιοηθική

Η ερώτηση γίνεται για να παρασχεθούν διασαφήσεις σχετικά με τις προτεραιότητες της Επιτροπής ως μέρος του 5ου Προγράμματος Πλαισίου ΕΤΑ και ιδιαίτερα για να ζητηθεί ο λόγος για τον οποίο φαίνεται ότι στη βιοηθική δόθηκε μικρότερη προτεραιότητα στο μέρος του Προγράμματος Πλαισίου που ασχολείται με την ποιότητα της ζωής και τη διαχείριση των ζώντων πόρων.

Οι επιστήμες της ζωής αναπτύσσονται πολύ γρήγορα. Οι τεχνικές δυνατότητες που προσφέρονται για έρευνα στους ΓΤΟ, τους μικροοργανισμούς, κ.λπ. καθιστούν ασαφή τα όρια του μη επιτρεπτού σε όρους έρευνας. Ωστόσο, στο 5ο Πρόγραμμα Πλαίσιο, η Επιτροπή δέσμευσε μόνο 10 εκατ. ευρώ για τετραετή περίοδο σχετικά με ηθικές, νομικές και κοινωνικές πτυχές, περιορίζοντας έτσι τις προοπτικές μιας κοινής ευρωπαϊκής συζήτησης επί των ηθικών συνεπειών της έρευνας.

Σε τι βαθμό, συνεπώς, θα είναι έτοιμη η Επιτροπή να δώσει μεγαλύτερη προσοχή στο ζήτημα αυτό στα επόμενα λίγα χρόνια;

Απάντηση του κ. Busquin εξ ονόματος της Επιτροπής

(8 Σεπτεμβρίου 2000)

Όπως τονίζεται στην ανακοίνωση της Επιτροπής του Ιανουαρίου 2000 για τον ευρωπαϊκό χώρο στον τομέα της έρευνας(1), η Επιτροπή αποδίδει μεγάλη σημασία στην ανάπτυξη κοινού οράματος για τα ζητήματα δεοντολογίας στην Ευρώπη, ιδίως στο πλαίσιο των βιολογικών επιστημών. Η έρευνα στην βιοδεοντολογία πρόκειται να διαδραματίσει βασικό ρόλο στο πλαίσιο αυτό.

Σύμφωνα με το πέμπτο πρόγραμμα πλαίσιο, η βιοδεοντολογία αποτελεί μία από τις κατευθύνσεις δράσεως των Γενικών δραστηριοτήτων ΕΤΑ και πρέπει να ανταγωνιστεί για πόρους με άλλους ιδιαίτεραπερφορτωμένους χώρους του προγράμματος για την ποιότητα της ζωής και την διαχείριση έμβιων πόρων (QoL). Σύμφωνα με την πρώτη πρόσκλησηποβολής προτάσεων QoL (2 προθεσμίες), η βιοδεοντολογία έλαβε περίπου 50 προτάσεις έργων για συνολική ζήτηση 40 εκατ.. Ο αριθμός έργων που χρηματοδοτήθηκαν είναι 8 στα 50, συνολικής κοινοτικής συνεισφοράς 4.75 εκατ.. Δεδομένης της σημασίας της βιοδεοντολογίας, η Επιτροπή εξετάζει μέσα δημοσίευσης δύο συμπληρωματικών προσκλήσεωνποβολής προτάσεων για την έρευνα στην βιοδεοντολογία (προθεσμίες άνοιξη 2001 και 2002), προκειμένου να αυξήσει τους πόρους στο χώρο αυτό.

Δεδομένου ότι πολλά έργα σε άλλους τομείς στο πρόγραμμα QoL έχουν δεοντολογικές επιπτώσεις, το πρόγραμμα διεξάγει δεοντολογικές ανασκοπήσεις των επιστημονικών εκείνων έργων, στα οποίαπεισέρχονται ζητήματα μεγάλης σημασίας στον τομέα της βιοδεοντολογία. Οι δεοντολογικές ανασκοπήσεις διεξάγονται από πανευρωπαϊκές ομάδες εμπειρογνωμόνωνψηλού επιπέδου από διαφορετικούς τομείς (π.χ. θετικές επιστήμες, νομικά, ηθική και κοινωνιολογία). Η Επιτροπή έχει ήδη οργανώσει τρεις φορές τέτοιου είδους δεοντολογικές ανασκοπήσεις. Οι ανασκοπήσεις αυτές αποτελούν πολύτιμο μηχανισμό για να αυξηθεί το επίπεδο δεοντολογικής επίγνωσης, τόσο στην επιστημονική κοινότητα όσο και μεταξύ των ευρωπαίωνπευθύνων για τη διαμόρφωση πολιτικής.

Παράλληλα, στο πλαίσο των συνοδευτικών μέτρων, το πρόγραμμα QoL στηρίζει επιστημονικές πρωτοβολίες (συνδιασκέψεις, επιστημονικά εργαστήρια) που αποσκοπούν στην τόνωση πανευρωπαϊκών συζητήσεων επί ζητημάτων μεγάλης σημασίας στο χώρο της βιοδεοντολογίας. Οι πρωτοβουλίες αυτές αποτελούν σημαντικό μέσο για την καθιέρωση διεπαφής μεταξύ των βιολογικών επιστημών, των κοινωνικών επιστημών και της κοινωνίας.

(1) COM(2000)6 τελικό.